Μάτα Μιχαλαρέα

Η Σταματίνα (Μάτα) Μιχαλαρέα (γεν. το 1936) υπήρξε πρωταθλήτρια Ελλάδος στο στίβο κατά τη δεκαετία του '50, στον ανώμαλο δρόμο, στους δρόμους ημιαντοχής και στο πένταθλο, ως αθλήτρια του Πανιωνίου Γ.Σ. Ήταν μέλος της ομάδας του Πανιωνίου που κατέκτησε τα πρωταθλήματα Ελλάδος γυναικών 1955 ως 1958. Επίσης, υπήρξε ηθοποιός στο Εθνικό Θέατρο και στον κινηματογράφο και αθλήτρια πανελληνίου επιπέδου στη σκοποβολή.

 Η Μάτα Μιχαλαρέα εμφανίστηκε στους στίβους τo 1955. Στις 6 Φεβρουαρίου μετείχε στο περιφερειακό πρωτάθλημα Αττικής ανωμάλου δρόμου 1.000μ στο Άλσος Νέας Σμύρνης, στο οποίο τερμάτισε στη δεύτερη θέση στο ατομικό με 3.58.3 και στην πρώτη θέση στο ομαδικό με τον Πανιώνιο. Στη συνέχεια, στο Πανελλήνιο πρωτάθλημα ανώμαλου δρόμου γυναικών 1955 αναδείχθηκε πρωτάθλητρια Ελλάδος στα 1.500μ με 5.58.8 και δεύτερη στο ομαδικό με τον Πανιώνιο.Στις ημερίδες του συλλόγου δοκίμασε την τύχη της σε διάφορα αγωνίσματα, όπως τα 200μ (επίδοση 30.7) και τη δισκοβολία (επίδοση νεανίδων 25,77μ) αλλά το αγώνισμά της στο στίβο ήταν τα 800μ, στο οποίο το 1955 πέτυχε επίδοση 2.34.8. Στο Πανελλήνιο πρωτάθλημα στίβου γυναικών 1955 αναδείχθηκε πρωταθλήτρια Ελλάδος στα 800μ με 2.39.6 και στα 4Χ100 με την ομάδα του Πανιωνίου. Επίσης, μετείχε στα 200μ, όπου ήταν 6η στον τελικό. Μετείχε με την εθνική ομάδα στους Βαλκανικούς Αγώνες του 1955 στην Κωνσταντινούπολη. Το 1956 κατέκτησε ξανά το Πανελλήνιο πρωτάθλημα ανώμαλου δρόμου γυναικών τόσο στο ατόμικο, όσο και στο ομαδικό ως μέλος της ομάδας της ΕΑΣΑ (Γυμναστικής Ακαδημίας), στην oποία πλέον φοιτούσε. Στο Πανελλήνιο πρωτάθλημα στίβου γυναικών 1956 δεν μετείχε αλλά δοκίμασε την τύχη της στο πανελλήνιο πρωτάθλημα πεντάθλου το Νοέμβριο, στο οποίο αναδείχθηκε δευτεραθλήτρια με 2.671 β.Το 1957 αναδείχθηκε για 3η συνεχόμενη χρονιά πρωταθλήτρια Ελλάδος ανωμάλου δρόμου, παραμένοντας αήττητη στο αγώνισμα αυτό. Όμως, έπειτα ασχολήθηκε πολλούς μήνες με τη σκοποβολή, με αποτέλεσμα να παραμελήσει την προπόνηση στους στίβους. Τέλειωσε τη σεζόν με 2.35.0 στα 800μ, 29.5 στα 200μ και 25,31 στο δίσκο. Το 1958 συνέχισε την κυριαρχία της στο πρωτάθλημα ανώμαλου δρόμου, το οποίο κατέκτησε για 4η συνεχόμενη χρονιά. Επίσης, επέστρεψε στους στίβους και αποτέλεσε ξανά βασικό στέλεχος της ομάδας γυναικείου στίβου του Πανιωνίου στους δρόμους ημιαντοχής, βοηθώντας το σύλλογο να κατακτήσει το πρωτάθλημα Ελλάδος, με προπονητή τον Ηλία Μισαηλίδη. Ξανακέρδισε τη θέση της στην εθνική ομάδα και στις 11 Αυγούστου μετείχε στους αγώνες Ελλάδος-ΗΠΑ στα 800μ, όπου τερμάτισε τρίτη με 2.34.2.Το 1959 κατέκτησε για πέμπτη χρονιά το Πανελλήνιο πρωτάθλημα ανώμαλου δρόμου γυναικών, στο οποίο ήταν ασυναγώνιστη. Όμως, η νίκη αυτή αποτέλεσε το κύκνειο άσμα της στον αθλητισμό. Όπως πολλές αθλήτριες εκείνης της εποχής, ενώ είχε δυνατότητες στη συνέχεια σταμάτησε τον αγωνιστικό στίβο για βιοποριστικούς και οικογενειακούς λόγους. Όταν αποφοίτησε ως γυμνάστρια από την ΕΑΣΑ, προτίμησε να ασχοληθεί με την ηθοποιία και υπήρξε ηθοποιός του Εθνικού θεάτρου για πολλά χρόνια. Χαρακτηριστικό είναι το σχόλιο της εφημερίδας: "Επί έτη αναζητεί μία θέση εις ένα γυμνάσιο με το δίπλωμα της αριστούχου γυμνάστριας στα χέρια. Άκαρπος η προσπάθεια... υπεχρεώθη να μεταπηδήσει εις το θέατρον δια να εξοικονομήσει τα προς το ζην. Ήρθε πρώτη στο διαγωνισμό του Εθνικού, όπου και προσελήφθη." Η Μιχαλαρέα ήταν πολυτάλαντος. Ασχολήθηκε επίσης με το μπάσκετ, τη σκοποβολή, το τένις, το πινγκ πονγκ και τις καταδύσεις. Μπάσκετ: Υπήρξε βασικό μέλος της γυναικείας ομάδας μπάσκετ του Πανιωνίου από το 1955 ως το 1959.Σκοποβολή: Το Φεβρουάριο του 1957 πέτυχε δυο φορές σκορ 199/200 με καραμπίνα σε μεγάλο στόχο, κάτι που σημαίνει πως είχε καλές προοπτικές. Τον Απρίλιο του ίδιου έτους αναδείχθηκε δεύτερη στο πανελλήνιο φοιτητικό πρωτάθλημα με 198/200 στην καραμπίνα πρηνηδόν. Στη συνέχεια εντάχθηκε στη σκοπευτικό τμήμα του Παναθηναϊκού, με την ομάδα του οποίου μετείχε σε αγώνες στα αγωνίσματα της καραμπίνας (πρηνηδόν, γονυπετώς, τριών στάσεων).Καταδύσεις: Το καλοκαίρι του 1959 ασχολήθηκε με το άθλημα των καταδύσεων, ως αθλήτρια του Εθνικού Αθηνών. Στις 24 Σεπτεμβρίου 1959 μετείχε σε αγώνα επίδειξης καταδύσεων στο Ολυμπιακό Κολυμβητήριο, που διεξήχθη κατά τη διάρκεια των ελληνο-σερβικών αγώνων κολύμβησης. Πρωταθλήτρια Ελλάδος: 800μ: 1955, 1958. 4Χ100μ: 1955. Ανωμάλου δρόμου: 1955, 1956, 1957, 1958, 1959. Δευτεραθλήτρια Ελλάδος: Πένταθλο: 1956. Από το 1959 η Μάτα Μιχαλαρέα εργάστηκε ως ηθοποιός στο Εθνικό Θέατρο μετέχοντας σε 45 παραστάσεις, αρχικά ως μέλος του χορού και αργότερα σε δεύτερους ρόλους. Ξεκίνησε το 1959 από το έργο "Ρόζα Μπερντ", στο οποίο υποδυόταν τη "Μίνα" και συνέχισε ως το 1973 που μετείχε στο έργο "Η ζωή του Γαλιλαίου". Η σημαντικότερη, ίσως, εμφάνισή της ήταν το 1969, στο αρχαίο θέατρο Επιδαύρου, ως "Κορυφαίας" στην τραγωδία "Βάκχαι" του Ευριπίδη, σε σκηνοθεσία Αλέξη Σολομού, σκηνογραφία Γιώργου Βακαλό και μουσική Μάνου Χατζιδάκι.Παράλληλα, από το 1965 ως το 1970 έπαιξε σε κινηματογραφικές ταινίες, σε δεύτερους ρόλους, όπως: "Βάνα" (1965) του Νίκου Αβραμέα. "Αντίζηλοι" (1967) του Παύλου Τάσιου. "Πειραιάς ώρα 7:30" (1967) του Νίκου Αβραμέα. "Ο Σατράπης" (1968) του Κώστα Ανδρίτσου. "Αγωνία" (1969) του Οδυσσέα Κωστελέτου. "24 ώρες ζωντοχήρα" (1969) του Νίκου Αβραμέα. "Η βαρώνη κι ο Προκόπης" (1970) του Νίκου Αβραμέα. "Νατάσα" (1970) του Νίκου Αβραμέα.Επίσης, δίδαξε σε σχολές θεάτρου. Πέτρου Λινάρδου, "Η Σμύρνη του Πανιωνίου", 1998. Πέτρου Λινάρδου, "Ο Πανιώνιος στο δρόμο για τη Νέα Σμύρνη (1930-1940)", εφ. Πανιώνιος Κόσμος, φ. 21 (23/5/2009), σελ. 7. "Μάτα Μιχαλαρέα: Μια απόστολος του γυναικείου αθλητισμού μας", Αθλητική Ηχώ, 1/6/1957. Αρχείο Εθνικού Θεάτρου.